recursal/SuperWikiNEXT-32B huggingface dataset:
**קבוע דיסוציאציה** (נקרא גם **קבוע פירוק**, **קבוע יינון** או **קבוע חומציות**) הוא קבוע שיווי משקל של תגובת פירוק של מולקולה או קומפלקס. אם קומפלקס AB מתפרק בחלקו למרכיביו A ו-B כי אז קבוע הדיסוציאציה של K:
\ K={\frac {[A]\*[B]}{[AB]}}

במונה מופיעים הריכוזים (ליתר דיוק : האקטיבויות) של תוצרי הפירוק במולרים ובמכנה ריכוז הקומפלקס הלא מפורק.
במקרה הכללי, כאשר הקומפלקס AxBy מתפרק לx מרכיבי A ולy מרכיבי B יהיה קבוע הדיסוציאציה
K\_{{d}}={\frac {[A]^{x}\times [B]^{y}}{[A\_{x}B\_{y}]}}

קבוע הפירוק לכל קומפלקס תלוי בטמפרטורה ובממס.

עבור חומצה חלשה HA המתפרקת במים לפרוטון H+ ולאניון A- נקרא קבוע הדיסוציאציה במים בשם קבוע החומצה.
ככל שקבוע החומצה גדול יותר החומצה נוטה יותר לשחרר פרוטונים במים כלומר מדובר בחומצה חזקה יותר.

קישורים חיצוניים
----------------

| סוגי חומצות ובסיסים |
| --- |
| ערך זה הוא חלק מסדרת **חומצות ובסיסים** |
| מושגי יסוד | **חומצה** • **בסיס** • סתירה • תגובת חומצה בסיס • מאזן חומצה ובסיס • חוזק חומצה • פונקציית חומציות • אמפוטריות • בופר • קבוע דיסוציאציה • מיצוי חומצה-בסיס • פונקציית חומציות האמט • pH • אפיניות פרוטונים • יינון עצמי של מים • טיטרציית חומצה-בסיס • פרוטונציה • דה-פרוטונציה |
| תאוריות | ארניוס • ברונסטד–לאורי • לואיס |
| סוגי חומצות | לואיס • מינרלית • אורגנית • אוקסידית • חזקה • חלשה • סופר-חומצה |
| סוגי בסיסים | לואיס • מספר תורם • אורגני • אוקסידי • חזק • חלש • סופרבסיס • לא נוקלאופילי |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4150225-5

 |
**אריסטוטלס אונאסיס** (ביוונית: **Αριστοτέλης Ωνάσης**‏; 20 בינואר 1906 - 15 במרץ 1975) היה איש עסקים יווני, שהתמחה בעיקר בעסקי ספנות. היה נשוי לג'קלין קנדי, אלמנתו של הנשיא האמריקני ג'ון קנדי, מאוקטובר 1968.

ביוגרפיה
--------

אונסיס נולד בעיר הנמל איזמיר שבטורקיה (אז חלק מהאימפריה העות'מאנית), למשפחה ממעמד הביניים שעסקה במכירת טבק. עיר הולדתו נכבשה על ידי היוונים אחרי מלחמת העולם הראשונה בשנת 1919, אך נכבשה מחדש על ידי הטורקים בשנת 1922 ובני המשפחה נאלצו להגר ליוון כפליטים. בתחילת שנות העשרים אונאסיס עסק במכירת טבק בארגנטינה, ובשנת 1925 קיבל אזרחות בארגנטינה וביוון. בתחילת שנות השלושים החל לרכוש ספינות, לרבות אוניות נוסעים ומכליות, ובמהלך העשור הפך לאחד מאנשי העסקים הבולטים והעשירים ביותר בעולם. ב-28 בדצמבר 1946 התחתן עם אתנה ליוואנוס, בתו של איל הספנות המתחרה סטאוורוס ליוואנוס. שני ילדיהם, אלכסנדר (1948-1973) וכריסטינה (1950-1988), נולדו בעיר ניו יורק. הזוג התגרש בשנת 1961, ובשנת 1971 אתנה נישאה לאלמן של אחותה, איל הספנות סטאוורוס ניארקוס. ב-10 באוקטובר 1974 אתנה התאבדה בפריז.

בשנת 1954 הואשם על ידי ה-FBI האמריקני בעבירות הונאה, הורשע על פי הודאתו ושילם קנס של שבעה מיליון דולר. בשנת 1957 ייסד את חברת התעופה הלאומית של יוון, אולימפיק איירליינס. במקביל לנישואיו הראשונים ניהל רומן עם זמרת האופרה האמריקנית (ממוצא יווני) מריה קאלאס, שהייתה גם היא נשואה. ב-20 באוקטובר 1968 התחתן עם ג'קלין קנדי, אלמנתו של הנשיא האמריקני ג'ון קנדי שנרצח בנובמבר 1963.

אונאסיס מת בצרפת ב-15 במרץ 1975, בגיל 69, מדלקת ריאות. בנו אלכסנדר נהרג בשנת 1973 (בגיל 24) בהתרסקות מטוס. בתו כריסטינה ירשה את הונו - היא נישאה ארבע פעמים, ומתה בארגנטינה ב-19 בנובמבר 1988 (בגיל 37) ממחלת בצקת הריאות, בעקבות שימוש בסמים. בתה היחידה - אתנה רוסל אונאסיס, שנולדה בשנת 1985 - ירשה את הון המשפחה, שנאמד בכ-22.7 מיליארד דולר.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אריסטוטלס אונאסיס** |
| ויקישיתוף תמונות ומדיה בוויקישיתוף: **אריסטוטלס אונאסיס** |

* אתר למנויים בלבד הגרדיאן, תם עידן ביוון: משפחת אונסיס מכרה את האי הפרטי, באתר TheMarker‏, 17 באפריל 2013
* ירון רוולסצ'י‏, ספיריטס: אל הים, באתר וואלה!‏, 17 ביולי 2013(הקישור אינו פעיל, 15.1.2023)
* אריסטוטלס אונאסיס, באתר אנציקלופדיה בריטניקה (באנגלית)
* אריסטוטלס אונאסיס, באתר "Find a Grave" (באנגלית)

הערות שוליים
------------

1. ↑  אריאלה בנקיר, מלכה בשר ודם, באתר הארץ, 1 באוקטובר 2007
2. ↑  עמית שניידר, ‏ג'קי קנדי. ראשונה בין ראשונות ה-גברת הראשונה, באתר גלובס, 28 ביולי 2016
3. ↑  2 קצינים ישראלים בחבורה שתכננה לחטוף את נכדתו של אונאסיס, באתר גלובס, 9 בנובמבר 1997

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007462812605171
* BnF: cb120494116 (data)
* GND: 118589989
* ISNI: 0000 0000 6316 5065
* LCCN: n50002973
* NARA: 10582012
* NDL: 00621233
* NKC: xx0008877
* NLA: 36589310
* NLG: 45074
* NLK: KAC201620842
* NLP: a0000001887623
* NTA: 072358947
* SNAC: w6x09qwz
* SUDOC: 028714385
* Trove: 1308440
* VIAF: 195814305
* WorldCat: lccn-n50002973

 |
**מרקיז דוונטה טיג** (באנגלית: **Marquis Devante Teague**, נולד ב-28 בפברואר 1993) הוא כדורסלן אמריקאי המשחק בעמדות הרכז והקלע בקבוצת ממפיס האסל מליגת הפיתוח של ה-NBA. טיג, המתנשא לגובה של 1.88 מטר נבחר בבחירה ה-29 בדראפט 2012 של ה-NBA, ושיחק בשיקגו בולס ובברוקלין נטס מליגת ה-NBA. אחיו, ג'ף,נבחר בשנת 2015 למשחק האולסטאר של הליגה.

קריירה
------

### בליגת המכללות

טיג שיחק באוניברסיטת קנטקי בעונת 2011/2012. כבר במשחקו הראשון קלע 16 נקודות, ובתום העונה זכתה המכללה באליפות המכללות, בפעם ה-8 בתולדותיה.

| שנה | מכללה | משחקים | חמישייה | דקות למשחק | אחוזים מהשדה | אחוזים מהשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | קנטקי | 40 | 40 | 32.6 | 0.415 | 0.325 | 0.714 | 2.5 | 4.9 | 0.9 | 0.2 | 10 |

### קריירה מקצוענית

טיג נבחר בסיבוב הראשון של דראפט 2012, במקום ה-29 על ידי שיקגו בולס.

לאחר שצורף לסגל הבולס, לא הרבה טיג לשחק, וב-48 משחקים, בהם לא פתח אפילו באחד, העמיד ממוצעים של 2.1 נקודות ו-1.3 אסיסטים ל-8.2 דקות משחק. בעונה זו העפילה שיקגו לפלייאוף ומתוך 12 משחקים ששיחקה קבוצתו עד שהודחה, שיחק טיג ב-8 בהם קלע 1.3 נקודות ב-9 דקות למשחק.

הוא הושאל לקבוצת איווה אנרג'י מליגת הפיתוח, ובאמצע עונת 2013/2014 חזר לסגל שיקגו, בה שיחק 19 משחקים, בהם קלע 2.4 נקודות ומסר 1.5 אסיסטים ל-12.7 דקות משחק. עוד באותה עונה עבר בטרייד לברוקלין נטס, במדיה קלע 3 נקודות ומסר 1.4 אסיסטים כששיחק 9.6 דקות בממוצע.

לאחר מכן עבר לאוקלהומה סיטי בלו קבוצת הבת של אוקלהומה סיטי ת'אנדר, המשחקת ב-NBDL.

בעונת 2015-2016 העמיד במדי אוקלהומה סיטי בלו ממוצעים של 15.2 נקודות, 5.7 אסיסטים ו-2.5 ריבאונדים ב-30.8 דקות למשחק. לאחר שנסתיימה העונה חתם בעירוני נהריה מליגת העל הישראלית לעונה אחת ושוחרר ממנה כעבור חודש בעקבות עימות בינו לבין מאמן הקבוצה אריק אלפסי.

אחרי שחרורו מהקבוצה עבר לאוטודור סראטוב, משם לפורט ויין מאד אנטס מליגת הפיתוח של ה-NBA, לאחר מכן לממפיס האסל עם תקופה קצרה מאוד בממפיס גריזליס, ומשם עבר לשחק בליגת העל של קוריאה הדרומית בכדורסל (אנ').

קישורים חיצוניים
----------------

ויקישיתוף מדיה וקבצים בנושא **מרקיז טיג** בוויקישיתוף
* מרקיז טיג, ברשת החברתית אקס (טוויטר)
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA

הערות שוליים
------------

1. ↑  "אולסטאר: לילארד בחוץ, קאזנס במקום בראיינט". *ynet*. 2015-01-30. נבדק ב-2016-07-18.
2. ↑  רועי גלדסטון, ‏עירוני נהריה צירפה את מרקיס טיג וניק פאוסט, באתר ערוץ הספורט, 17 ביולי 2016
**נועם אקריש** (נולד ב-10 באוקטובר 2001) הוא כדורסלן ישראלי, המשחק בעמדת הגארד-סמול פורוורד בקבוצת עירוני נהריה מליגת העל בכדורסל.

ביוגרפיה
--------

אקריש בנו של שחקן העבר ניסים אקריש, גדל ביבנה. החל לשחק בבית ספר לכדורסל של אליצור יבנה עד שבכיתה ט' עבר לשחק במחלקת הנוער של מכבי ראשון לציון. במקביל למד בגימנסיה הריאלית שם שיחק בנבחרת בית הספר תחת המאמן נדב זילברשטיין. בכיתה י"א הגיע עם נבחרת בית הספר לשלב רבע הגמר באליפות בתי הספר. בכיתה י"ב עבר לשחק באירופה באקדמיה של הכוכב האדום בלגרד. בתום שנה חזר לישראל ועבר לשחק בעונת 2019/20 בקבוצת הבוגרים של הפועל נהריה.

### בנבחרות הלאומיות

בקיץ 2019 תחת המאמן אורן אהרוני זכה עם הנבחרת עד גיל 18 במקום הראשון באליפות אירופה דרג ב' שנערכה ברומניה. בטורניר קלע 2.2 נקודות ב-7 דקות בממוצע למשחק.

קישורים חיצוניים
----------------

* פרופיל, באתר eurobasket
* פרופיל השחקן(הקישור אינו פעיל), באתר איגוד הכדורסל בישראל
* פרופיל השחקן, באתר מנהלת ליגת העל בכדורסל

הערות שוליים
------------

1. ↑  יעקב מאיר, נועם אקריש צפוי להצטרף לעירוני נהריה, באתר ישראל היום, ‏27 באוגוסט 2019
2. ↑  נבחרת הנוער של ישראל זכתה באליפות אירופה דרג ב', באתר וואלה! NEWS, ‏4 באוגוסט 2019
**ברברה ג'יין הורוקס** (באנגלית: **Barbara Jane Horrocks**; נולדה ב-18 בינואר 1964) היא שחקנית ומוזיקאית אנגלייה מועמדת פרס גלובוס הזהב על הופעתה בדרמה המוזיקלית "קול קטן".

ביוגרפיה
--------

הורוקס נולדה בעיירה רוטנסטול שבמחוז לנקשייר, צפון אנגליה, בתם של ברברה וג'ון הורוקס, הקטנה מבין שלושה אחים.

הורוקס למדה אקדמיה המלכותית לאמנות הדרמה והחלה את הקריירה שלה בהופעות מסביב לאירופה עם הלהקה השייקספירית המלכותית.

התפרסמה לראשונה בבריטניה ולאיגוד המבקרים האמריקני בקומדיה של מייק לי "מותק של חיים", בתור ניקולה, התאומה המחוצנת הסובלת מהפרעות אכילה. בפנטזיה הקומית של ניקולס רוג "המכשפות" גילמה את אן אירוויין, העוזרת של מנהיגת המכשפות.

ב-1997 דיבבה בסדרת הטלוויזיה "הכתמים", כמו כן הופיעה בדרמה המוזיקלית "קול קטן", עיבוד קולנועי למחזה המוזיקלי "עלייתה ונפילתה של ליטל וויס" מלפני ארבע שנים בכיכובה של הורוקס. הופעתה בסרט בתור לורה בעלת החרדה החברתית עם הכישרון המוזיקלי יוצא הדופן הייתה הטובה בקריירה של הורוקס והקנתה לה מועמדויות לפרס גלובוס הזהב, פרס גילדת שחקני המסך ולפרס באפט"א.

שיחקה במשך חמש עונות בקומדיית המצבים הבריטית "פשוט נהדרת" בתפקיד באבל העוזרת האישית של אשת יחסי הציבור אדינה מונסון (ג'ניפר סונדרס).

הורוקס דיבבה את האלמנה השחורה בפנטזיית האנימציה של טים ברטון "חתונת הרפאים" ואת התרנגולת השמנה באבס בסרט האנימציה "מרד התרנגולים".
ב-2009 גילמה את הזמרת והשחקנית הבריטית הנערצת גרייסי פילדס בהפקה הביוגרפית "גרייסי".

הורוקס מתגוררת בפרבר טוויקנהאם שבמרכז לונדון עם בעלה המחזאי ניק ויוויאן ושני ילדיה.

פילמוגרפיה
----------

* התופרת (1988)
* נכנס לעניינים (1989)
* המכשפות (1990)
* ממפיס בל (1990)
* מותק של חיים (1990)
* עצה קטלנית (1994)
* קול קטן (1997)
* האריה מארץ עוץ (2000)
* פינוקי (2000)
* מרד התרנגולים (2000)
* נולד רומנטי (2000)
* רוחות חג המולד (2001)
* חתונת הרפאים (2005)
* *Brothers of the Head*‏ (2005)
* גארפילד 2 (2006)
* טינקרבל (2008)
* טינקרבל והאוצר האבוד (2009)
* גרייסי (2009)
* טינקרבל וסוד הכנפיים (2012)
* טלטאביז (2015)
* לשחות עם גברים (2018)
* מרד התרנגולים: עלייתם של הנאגטס (2023) - דיבוב

### טלוויזיה

* הכתמים (1997)
* הרחוב (2006)
* פיפי והניצנים (2006)
* טינקרבל: תחרות אפייה (2013)
* האחיזה הסינגפורית (2020)

קישורים חיצוניים
----------------

ויקישיתוף מדיה וקבצים בנושא **ג'יין הורוקס** בוויקישיתוף

* ג'יין הורוקס, במסד הנתונים הקולנועיים IMDb (באנגלית)
* ג'יין הורוקס, באתר AllMovie (באנגלית)
* ג'יין הורוקס, במסד הנתונים הקולנועיים KinoPoisk (ברוסית)
* ג'יין הורוקס, באתר MusicBrainz (באנגלית)
* ג'יין הורוקס, באתר Discogs (באנגלית)
* ג'יין הורוקס, באתר Genius

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007426523105171
* BIBSYS: 8646
* BNE: XX1260284
* BnF: cb14187902d (data)
* GND: 135126924
* ISNI: 0000 0001 1576 2778
* LCCN: no96006220
* MusicBrainz: ffe85765-c58e-4515-85ef-dc9fabf6d7a7
* NKC: xx0171667
* NLA: 40721486
* NLP: a0000001903936
* NTA: 288876164
* SUDOC: 237821869
* Trove: 1449014
* VIAF: 79979854
* WorldCat: lccn-no96006220

 |
**נתן ג'ורקוביץ** (באנגלית: **Natan Jurkovitz**; נולד ב-4 באפריל 1995) הוא כדורסלן שווייצרי-צרפתי-ישראלי, המשחק בעמדת הפאוור פורוורד בפרייבורג אולימפיק.

קריירה
------

בשנת 2012, שיחק ג'ורקוביץ בתיכון לייק אוסווגו שבמדינת אורגון בארצות הברית. ב-2013 עבר ג'ורקוביץ לוילארס באסקט מהליגה השווייצרית השנייה. בקיץ 2015, עבר ג'ורקוביץ לפרייבורג אולימפיק מהליגה השווייצרית הראשונה. בשנת 2016, זכה עם קבוצתו באליפות שווייץ, הצלחה שנשמרה גם עונה לאחר מכן כאשר זכה בטראבל עם אליפות, גביע ובגביע הליגה. בסתיו 2018, היה ג'ורקוביץ אחד השחקנים הבולטים אשר סייעו לקבוצתו לעלות שלב בליגת האלופות, כאשר קלע 18 נקודות, הוריד 8 ריבאונדים ומסר 6 אסיסטים בשלב הנוקאאוט מול סקירה ביורקשייר הטורקית. הישג זה היווה את אחת ההצלחות הגדולות ביותר של הכדורסל השווייצרי. בעונת 2019/2020, העמיד ג'ורקוביץ בליגה ממוצעים של 12.1 נקודות, 5.9 ריבאונדים ו-4.1 אסיסטים למשחק, מה שגרם לבחירתו לתואר השחקן המצטיין של העונה.

בעונת 2020/2021, חתם ג'ורקוביץ בלאיונס דה ז'נבה, אך זמן קצר לאחר מכן השתמש בסעיף שחרור כדי לחתום בהפועל באר שבע מהליגה הישראלית.

בחודש מרץ 2021 שוחרר מהחוזה לפי בקשתו וחזר לשווייץ.

תארים
-----

פרייבורג אולימפיק
* אליפויות (3): 2015/2016, 2017/2018, 2018/2019
* גביעים (3): 2016, 2018, 2019
* גביעי הליגה (1): 2018

קישורים חיצוניים
----------------

* פרופיל, באתר eurobasket
* פרופיל, באתר פיב"א

הערות שוליים
------------

1. ↑  ‏ה-MVP של הליגה השוויצרית חתם לשלוש שנים בהפועל ב"ש, באתר ספורט1, 14 באוגוסט 2020
2. ↑  יעקב מאיר, נתן ג'ורקוביץ שוחרר מהפועל באר שבע, ישראל היום, 22.3.2021

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"נתן ג'ורקוביץ"**.
**עומר טל** (נולד ב-15 באוקטובר 1992) הוא כדורסלן ישראלי, המשחק בעמדות הרכז והקלע בעירוני נהריה.

קריירה
------

טל החל את דרכו במחלקת הנוער של עצמה כפר ורדים, המקום בו גדל. בהמשך הוא עבר לנוער של הפועל גליל עליון. בשנת 2013 החל טל לשחק בבוגרים של הקבוצה. בעונתו הראשונה, שותף טל ב-24 משחקים, בהם העמיד ממוצעים של 4.6 נקודות, 1.4 אסיסטים ו-1.4 ריבאונדים ב-14.5 דקות. בעונתו השנייה, שיפר טל את מעמדו בקבוצה, וב-14 משחקים העמיד ממוצעים של 6.8 נקודות, 2.9 אסיסטים ו-2.2 ריבאונדים ב-20.9 דקות, לפני שעזב את הקבוצה באמצע העונה.

בינואר 2015, חתם טל באנרג'יה רובינאר מהליגה הרומנית ומהיורוצ'אלנג'. טל שיחק בליגה כמקומי בעקבות דרכונו הרומני. ביורוצ'אלנג', שותף טל ב-4 משחקים בהם שיחק רק 1.3 דקות בממוצע למשחק ולא הרבה להרשים. בליגה הרומנית, שותף טל ב-3 משחקים בהם העמיד 0.7 נקודות, 2.0 אסיסטים ו-1.7 ריבאונדים ב-9.0 דקות. בפלייאוף הוא שיחק במשחק אחד בו קיבל 3 דקות בלבד.

לקראת עונת 2015/2016, חתם טל בדינמו בוקרשט. בבוקרשט שותף טל ב-4 משחקים, בהם העמיד ממוצעים של 1.5 נקודות ו-1.5 ריבאונדים ב-9.8 דקות, לפני שעזב את הקבוצה.

בינואר 2016, חזר טל לישראל וחתם עד תום העונה בהפועל מגדל העמק. בקבוצה שיחק טל ב-16 משחקים, בהם העמיד ממוצעים של 10.4 נקודות, 5.8 אסיסטים, 3.8 ריבאונדים ו-1.1 חטיפות ב-30.8 דקות.

ב-8 ביולי 2016, חתם טל בהפועל עפולה. בעפולה העמיד טל ממוצעים של 11.6 נקודות ו-4.4 אסיסטים למשחק.

ב-5 ביוני 2017, חתם טל בהפועל רמת-גן גבעתיים. ברמת גן שותף טל ב-34 משחקים, בהם העמיד ממוצעים של 8.9 נקודות, 2.5 ריבאונדים ו-2.4 אסיסטים ב-24.2 דקות.

ב-19 ביולי 2018, חתם טל במכבי קריית מוצקין. במוצקין שותף טל ב-32 משחקים, בהם העמיד ממוצעים של 10.9 נקודות, 4.1 ריבאונדים ו-3.7 אסיסטים ב-25.8 דקות.

ב-26 ביוני 2019, חתם טל בהפועל חיפה. בחיפה שותף טל ב-21 משחקים, בהם העמיד ממוצעים של 10.3 נקודות, 3.8 אסיסטים ו-2.7 ריבאונדים ב-27.5 דקות. בעקבות מיקומה של חיפה במקום השני בעת עצירת העונה עקב מגפת הקורונה, עלתה הקבוצה יחד עם טל לליגת העל.

ב-2 באוגוסט 2020, חתם טל בהפועל גליל עליון וחזר לקדנציה שנייה בקבוצה. בעונה זו סיימה הקבוצה במקום ה-3 וניצחה בסדרות רבע, חצי וגמר אליפות הליגה ועלתה לליגת העל. טל העמיד ממוצע של 12.7 נק', 5.3 אס' ו-2.9 ריב' ב-27.9 דק' למשחק. את עונת 2021/2022 בליגת העל פתח טל בגליל עליון וב-16 משחקים עלה מן הספסל והעמיד ממוצעים של 4.3 נק' ו1.8 אס' ב-14.1 דק' למשחק, בפברואר 2022 חתם בהפועל חולון.
יחד עם הפועל חולון זכה באליפות המדינה לשנת 2021/2022.

ב-5 ביולי 2022 חתם טל לשתי עונות בעירוני נהריה מהליגה הלאומית.

קישורים חיצוניים
----------------

ויקישיתוף מדיה וקבצים בנושא **עומר טל** בוויקישיתוף

הערות שוליים
------------

1. ↑  עפולה מתחמשת: עומר טל ואוראל לב חתמו, באתר סלאומית, ‏8 ביולי 2016
2. ↑  כפיר חודרה, עומר טל חתם בהפועל ר"ג/גבעתיים לעונה הבאה, באתר ONE, ‏5 ביוני 2017
3. ↑  כפיר חודרה, מרכוס ברהאם חתם בכפ"ס, עומר טל בקריית מוצקין, באתר ONE, ‏19 ביולי 2018
4. ↑  כפיר חודרה, הסגל מקבל צורה: עומר טל חתם בהפועל חיפה, באתר ONE, ‏26 ביוני 2019
5. ↑  עומר טל חוזר לכפר בלום, באתר סלאומית, ‏2 באוגוסט 2020
6. ↑  רשמי: עומר טל מצטרף להפועל חולון
7. ↑  עומר טל חתם בעירוני נהריה בחוזה לשתי עונות, באתר ONE‏, 5 ביולי 2022
**קאדים פרנק אלן** (באנגלית: **Kadeem Frank Allen**; נולד ב-15 בינואר 1993) הוא כדורסלן אמריקאי, המשחק בעמדת הרכז בפולגור ליברטס מליגת השנייה באיטליה.

קריירה
------

אלן החל את קריירת המכללות שלו במכללה הקהילתית של האצ'ינסון, כשבעונתו השנייה הוא נבחר לשחקן העונה בליגה. בעקבות יכולתו הטובה, ב-2015 הוא עבר לאוניברסיטת אריזונה. בעונתו האחרונה באריזונה, אלן העמיד ממוצעים של 9.8 נקודות ו-4.0 ריבאונדים למשחק. בתום העונה הוא נבחר לחמישייה השנייה של העונה ולחמישיית ההגנה של העונה.

אלן נבחר בבחירה ה-53 על ידי בוסטון סלטיקס בדראפט ה-NBA ‏2017 וחתם על חוזה כפול בקבוצה, שבמסגרתו הוא שיחק במקביל במיין סלטיקס, קבוצת הבת של הסלטיקס מליגת הפיתוח של ה-NBA. ב-29 בינואר 2018, נבחר אלן לשחקן השבוע בליגת הפיתוח, לאחר שקלע 38 נקודות במשחק האחרון. אותו שבוע כלל גם משחק עם 46 נקודות מול לונג איילנד נטס ב-23 בינואר. ב-2 בפברואר 2018, אלן נבחר לחמישיית ההגנה של העונה בליגת הפיתוח, לאחר שהעמיד ממוצעים של 18.0 נקודות, 5.9 ריבאונדים, 5.0 אסיסטים ו-2.6 חטיפות למשחק. ב-15 ביולי 2018, אלן שוחרר מהסלטיקס.

ב-25 ביולי 2018, אלן חתם בניו יורק ניקס. הוא שוחרר מהקבוצה ב-13 באוקטובר, אך חתם קבוצת הבת שלה מליגת הפיתוח, וסטצ'סטר ניקס. ב-14 בינואר 2019, אלן חתם בניקס על חוזה כפול. ב-25 ביוני 2020, אלן שוחרר מהקבוצה.

ב-20 ביולי 2020, אלן חתם בJL בורק מהליגה הצרפתית. במדי בורק שותף אלן ב-6 משחקים, בהם העמיד ממוצעים של 8.8 נקודות, 2.5 אסיסטים, 1.8 ריבאונדים ו-1.2 חטיפות ב-17.3 דקות.

ב-25 בינואר 2021, נכלל אלן בסגל של קאנטון צ'ארג', אך ב-6 בפברואר הוא שוחרר מהקבוצה בלי שרשם הופעה.

ב-17 ביוני 2021, חתם אלן בהפועל חיפה מהליגה הישראלית. בעונה זו העמיד ממוצעים של 13.9 נק', 3.7 ריבאונדים, 3.4 אסיסטים ו-1.8 חטיפות ב-29.5 דק'. נתון אשר זיכה אותו בתואר מלך החטיפות של הליגה יחד עם שותפו לקבוצה גרגורי ורגאס. בשלב הפלייאוף העמיד 12 נק', 3 אסיסטים ו-1.3 ריבאונדים ב-23.7 דק'.
לקראת עונת 2022/23 האריך את חוזהו בחיפה לעונה נוספת.

בפברואר 2023 הואשם אלן בשימוש בסמים אסורים בספורט לאחר שנכשל בבדיקת שתן שבוצעה במסגרת משחק ביורופקאפ, עקב כך הושעה על ידי הפועל חיפה עד לסיום העונה ובסופו של דבר הושעה על ידי פיב"א לתקופה נוספת של 3 חודשים.

קישורים חיצוניים
----------------

ויקישיתוף מדיה וקבצים בנושא **קאדים אלן** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ESPN

הערות שוליים
------------

1. ↑  רכש ראשון להפועל חיפה: קאדים אלן, באתר מנהלת ליגת העל בכדורסל, ‏17 ביוני 2021
2. ↑  נושם לרווחה: קאדים אלן יורחק ל-3 חודשים בלבד
**ביג ביט** (באנגלית: **Big beat**) הוא תת-ז'אנר מוזיקלי של מוזיקה אלקטרונית שמאופיין בדרך כלל בברייקביטים (אנ') כבדים ובלופים ותבניות שנוצרו על ידי סינתיסייזר (באופן דומה לאסיד האוס / טכנו). תת-ז'אנר זה מזוהה בעיקר עם הפרודיג'י, The Chemical Brothers, פאטבוי סלים, The Crystal Method (אנ'),‏ Propellerheads (אנ')‏, Basement Jaxx (אנ') וגרוב ארמדה (אנ').‏

תת-ז'אנר זה זכה להצלחה במיינסטרים בשנות ה-90 של המאה ה-20.

יצירות ביג ביט כוללות פעימות תופים כבדות ומעוותות בקצבים של 100–140 פעימות לדקה, קווי סינתיסייזר של Roland TB-303 (הדומים לאלו של אסיד האוס) ולופים כבדים משירי פאנק, נשמה, ג'אז ורוק משנות ה-60 וה-70 של המאה ה-20. ביצירות ביג ביט ניתן למצוא לעיתים קרובות שירה או ראפינג בסגנון פאנק רוק המונע על ידי בייסליינים עזים ומעוותים על ידי סינתיסייזר וכן בנוי בדומה לשירי פופ, האוס וטכנו. כמו כן, ביצירות ביג ביט ניתן למצוא צלילי קרשנדו, בילדינג, דרופ (אנ') ודראם רול (אנ') מורחבים, סמפול משירים ומיצירות קולנוע וטלוויזיה, כלי מוזיקה נוספים, כגון כלי מיתר מזרח תיכוניים, פיצוצים, צופרי אוויר, סירנות (בדרך כלל, סירנות משטרתיות) ויריות. כמו בז'אנרי דאנס אחרים של אותה תקופה, השימוש באפקטים כמו פילטרים, פאזינג (אנ') ופלאנג'ינג היה נפוץ בתת-ז'אנר זה.

כמו כן, ניתן למצוא ברייקביטים (אנ') חזקים ודחוסים בשירים של חלוצי הביג ביט בשימוש הוקים מלודיים וסאונדים מסומפלים. בהתבסס על השימוש העיקרי של ברייקביטים ובייסליינים רועשים וכבדים, יש דמיון בין ביג ביט למוזיקת ג'אנגל ודראם אנד בייס, אם כי לביג ביט יש מקצב איטי משמועתי משני הז'אנרים האחרים.

לקריאה נוספת
------------

* *The Little Big Beat Book* by Rory Hoy, published 10/09/2018, by New Haven Publishing Ltd, ISBN 9781912587094
* *The Story of Big Beat*: Bookazine Paperback – 30 Jul 2019 by Rory Hoy, New Haven Publishing Ltd (30 July 2019), ISBN 978-1949515091

הערות שוליים
------------

1. ↑  "Old Hit Won't Outgun Prodigy Disc". *Miami Herald*. 10 בספטמבר 2004. ארכיון מ-2023-03-06. נבדק ב-2023-07-26. `{{cite news}}`:  (עזרה)
2. ↑  Coleman, Jonny (2016-10-14). "In Defense of Big Beat, the Annoying 90s Music Genre That Snobs Love to Hate". *Thump* (באנגלית אמריקאית). נבדק ב-2019-02-21.

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph118875

 |
**אוסטין פרייס** (באנגלית: **Austin Price**; נולד ב-16 בספטמבר 1995) הוא כדורסלן אמריקאי, המשחק בעמדת הקלע בדן בוס.

קריירה
------

פרייס החל את דרכו באוניברסיטת להיי בה שיחק ארבע עונות, בהן העמיד 11.5 נקודות, 2.9 ריבאונדים, 1.7 אסיסטים ו-1.4 חטיפות בממוצע למשחק.

בשנת 2017, לאחר שלא נבחר בדראפט ה-NBA, חתם פרייס לעונה בקופינג סטארס מהליגה השוודית. פרייס העמיד ממוצעים של 20.2 נקודות, 4.7 אסיסטים ו-4.2 ריבאונדים למשחק.

ביוני 2018, חתם פרייס בלימבורג יונייטד מהליגה הבלגית, שם העמיד ממוצעים של 9.3 נקודות ו-2.6 אסיסטים למשחק.

בשנת 2019, חתם פרייס בברואה מהליגה הבולגרית. הוא העמיד ממוצעים של 15.6 נקודות ב-43 אחוזים לשלוש, 4.8 ריבאונדים ו-2.8 אסיסטים למשחק עד שנעצרה העונה בעקבות מגפת הקורונה.

ב-29 ביוני 2020, חתם פרייס במכבי עירוני רעננה מהליגה הלאומית. ברעננה העמיד פרייס ממוצעים של 17.4 נקודות ב-38 אחוזים לשלוש, 3.4 ריבאונדים ו-3.1 אסיסטים למשחק, לפני שב-19 במרץ 2021 חתם לחודש בעירוני נס ציונה מליגת העל הישראלית.

בעונת 2020/21 זכה עם קבוצת נס ציונה בגביע היורופקאפ, לאחר שניצחו את טלאס מפולין 74:82.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket

הערות שוליים
------------

1. ↑  רעננה: זר ראשון חתם, איינהורן ימשיך, באתר סלאומית, ‏29 ביוני 2020
2. ↑  אוסטין פרייס חתם לחודש בעירוני נס ציונה, באתר ONE‏, 19 במרץ 2021
3. ↑  משה ברדה, ‏היסטוריה: עירוני נס ציונה זכתה ביורופקאפ, באתר ONE‏, 25 באפריל 2021
**נָפָה** (באנגלית: **County**) היא יחידת חלוקה מנהלית במדינות, המבוססת על אזור גאוגרפי במדינה ומשמשת למטרות ניהוליות או אחרות. נפה תהיה בדרך כלל תת-חלוקה של מחוז, אך במדינות קטנות היא יכולה להיות גם חלוקה של מדינה.

ביסוס החלוקה לנפות החל כאשר הנורמנים כבשו את אנגליה. הסקסונים כבר הקימו לפני כן את המחוזות ההיסטוריים של אנגליה, ששמם בדרך כלל היה כשם עיר המחוז בתוספת הסיומת "שַייר" (shire), למשל מחוז יורקשייר שעיר המחוז בו היא יורק. תחת הכובשים הנורמנים התפתחה תת-החלוקה של המחוזות לנפות, מה שהתפשט מאוחר יותר לשאר העולם כתת-חלוקה של הרמה הגבוהה יותר מחוז, הכפופה לחלוקה ברמת המדינה. בחלק מהמדינות, כמו ארצות הברית וקנדה, שנוסדו על המסורות הבריטיות, נפות הן בדרך כלל חלוקה מנהלית שנקבעה על ידי תיחומים גאוגרפיים נוחים, ושבממשל שלהן יש בעלי תפקידים מסוימים, כמו למשל שריפים ואחרים, כחלק ממנגנון הניהול של המדינה או הפרובינציה, כולל מערכות המשפט על בסיס גאוגרפי.

נפה יכולה להיות מחולקת ליחידות משנה נוספות אם כי בדרך כלל נפה היא יחידת החלוקה המנהלית הנמוכה ביותר. בנפה ישנן ערים, עיירות, כפרים או תאגידים עירוניים אחרים, וברוב המקרים הם כפופים במקצת, או תלויים במנהלת הנפה, בהתאם למקובל במדינה, במחוז או הגאוגרפיה המקומית. הרשויות המקומיות עשויות להיות כפופות בשליטה ישירה או עקיפה של הנפות, תלוי בגודל האוכלוסייה של הערים ובעוד גורמים.

בחלק מהמדינות נקבעו המחוזות והנפות באופן מלאכותי על ידי כוחות קולוניאליים. נפות אחרות נוצרו סביב קבוצות מקומיות עם הזהויות האתניות שלהן.

נפות בישראל
-----------

 ערך מורחב – **נפות ישראל**  

במדינת ישראל, הנפות הן בדרג השני של המינהל המקומי. הממשל המרכזי מחולק למחוזות, ומחוזות מחולקים לנפות. גבולות המחוזות והנפות נקבעו בהחלטת ממשלה ומתפרסמים בשנתון הלשכה המרכזית לסטטיסטיקה. 

בישראל אין מערכת שלטון נפתי תת-מדיני, אלא כל משרד ממשלתי מרכזי הנדרש לקיים פעילות ברמה המקומית, מקיים מערך של נציגויות במחוזות ובנפות לפי שיקולים פנימיים של המשרד, ולחלופין מקיים מערך שירותים מקומיים באמצעות שותפות עם השלטון המקומי. 
בישראל 16 נפות:

* **מחוז הצפון**: נפת רמת הגולן, נפת צפת, נפת עכו, נפת כנרת ונפת יזרעאל
* **מחוז חיפה**: נפת חיפה ונפת חדרה
* **מחוז המרכז**: נפת השרון, נפת פתח תקווה, נפת רמלה ונפת רחובות
* **מחוז תל אביב**: נפת תל אביב-יפו חופפת את שטח המחוז
* **מחוז ירושלים**: נפת ירושלים חופפת את שטח המחוז
* **מחוז הדרום**: נפת אשקלון ונפת באר שבע
* **מחוז יהודה ושומרון**: נפת יהודה ושומרון חופפת את שטח המחוז

קישורים חיצוניים
----------------

ויקישיתוף מדיה וקבצים בנושא **נפה** בוויקישיתוף
* נפה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4148350-9

 |
**אייזיאה דבונטה קאזינס** (באנגלית: **Isaiah Devonte Cousins**; נולד ב-13 במרץ 1994) הוא כדורסלן אמריקאי, המשחק בעמדת הרכז והקלע בקרקה נובו מסטו מהליגה הסלובנית.

קריירת תיכונים ומכללות
----------------------

קאזינס החל את דרכו בתיכון מאונט ורנון. בעונתו האחרונה, הוא העמיד ממוצעים של 15.8 נקודות, 4.4 ריבאונדים, 4.2 אסיסטים ו-3.0 חטיפות למשחק, מה שהוביל את התיכון למאזן 3–23 ולאליפות שנייה ברציפות. בתום לימודיו, הוא דורג בשלושה כוכבים על פי יכולתו בתיכונים.

קאזינס שיחק ארבע עונות באוניברסיטת המדינה של אוקלהומה, כשתפקד בעיקר כקלע אך לעיתים גם כרכז. בעונתו האחרונה, קאזינס הוביל את המכללה יחד עם באדי הילד לפיינל פור, כשהעמיד ממוצעים של 12.6 נקודות, 4.5 אסיסטים ו-1.4 חטיפות למשחק. בתום העונה נבחר קאזינס לקבוצה השלישית של העונה.

קריירה מקצועית
--------------

ב-23 ביוני 2016, קאזינס נבחר על ידי סקרמנטו קינגס בבחירה ה-59 בדראפט ה-NBA, ושיחק במדיהם בליגת הקיץ של ה-NBA. ב-6 בספטמבר הוא חתם בקבוצה, אך ב-24 באוקטובר הוא שוחרר לאחר ששותף בשני משחקי קדם עונה. שבעה ימים לאחר מכן, הוא חתם בקבוצת הבת של סקרמנטו מליגת הפיתוח של ה-NBA, סטוקטון קינגס.

ב-19 באוקטובר 2017, סולט לייק סיטי סטארס רכשה את זכויות השחקן של קאזינס והוא חתם בקבוצה.

ב-11 באפריל 2018, חתם קאזינס בשולה באסקט מהליגה הצרפתית.

ב-3 באוקטובר 2018, חתם קאזינס ביוטה ג'אז, אך ב-14 באוקטובר הוא שוחרר מהקבוצה לאחר ששותף בשלושה משחקי קדם עונה. לאחר מכן, חזר קאזינס לסולט לייק סיטי סטארס.

ב-24 ביולי 2019, חתם קאזינס לעונה בהפועל ירושלים מהליגה הישראלית, והצטרף לחברו לשעבר במכללות, טיישון תומאס. ב-1 בינואר 2020, שוחרר קאזינס מירושלים לאחר ששותף בתשעה משחקי ליגת האלופות.

מיד לאחר שחרורו מירושלים, חתם קאזינס בפריסטרי אתונה מהליגה היוונית.

ב-31 ביולי 2020, חזר קאזינס לישראל וחתם בהפועל גלבוע גליל.

בנובמבר 2021 חתם באריס סלוניקי היוונית אך נפצע בתחילת העונה ושוחרר.

בינואר 2022 חתם בקאלב/קראמו האסטונית ושיחק בVTB ובליגה האסטונית-לטבית כחודשים ובמרץ 2022 עבר לשחק במיין סלטיקס מליגת הפיתוח.

לקראת עונת 2022/2023 חתם במכבי ראשון לציון מהליגה הלאומית. ב-18 משחקיו בקבוצה העמיד 13.7 נק', 5.8 ריבאונדים ו-3.6 אסיסיטים.

ב-1 במרץ 2023 חתם בהפועל חיפה מליגת העל. ב-11 משחקיו בקבוצה העמיד ממוצעים של 15.2 נק', 3.9 אסיסטים ו-3.5 ריבאונדים.

בקיץ 2023 חתם בקרקה נובו מסטו מהליגה הסלובנית.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ESPN

הערות שוליים
------------

1. ↑  הפועל ירושלים: הרכז אייזיאה קאזינס חתם לעונה אחת, באתר מנהלת ליגת העל בכדורסל, ‏24 ביולי 2019
2. ↑  קאזינס ויאנג מצטרפים להפועל גלבוע/גליל, באתר מנהלת ליגת העל בכדורסל, ‏31 ביולי 2020
3. ↑  אייזיאה קאזינס חתם בהפועל חיפה
**ג'ארד ארמסטרונג** (באנגלית: **Jared Armstrong**; נולד ב-7 באוגוסט 1996) הוא כדורסלן אמריקאי-ישראלי, המשחק בעמדת הרכז באליצור "איתו" אשקלון מהליגה הלאומית.

קריירה
------

ארמסטרונג נולד בבולטימור, מרילנד למשפחה ממוצא יהודי. הוא החל את קריירת הכדורסל שלו כשלמד ושיחק בתיכון מכינת ציון. ארמסטרונג דורג בשני כוכבים על פי יכולתו בתיכונים והתחייב לאוניברסיטת מרכז פלורידה.

בעונתו הראשונה במכללות, ארמסטרונג שיחק ב-24 משחקים והעמיד ממוצעים של 4.1 נקודות, 1.9 אסיסטים ו-1.5 ריבאונדים ב-13.8 דקות למשחק.

לאחר העונה בפלורידה, ארמסטרונג עבר לאוניברסיטת סליפרי רוק מה שאילץ אותו לוותר על עונת 2017/2018 בליגת המכללות. בעונתו הראשונה במכללה, שותף ארמסטרונג ב-29 משחקים והעמיד ממוצעים של 16.5 נקודות, 2.2 ריבאונדים ו-1.7 אסיסטים ב-25.6 דקות למשחק. בתום העונה נבחר ארמסטרונג לחמישיית העונה השנייה של מחזור הגיל שלו בליגה. בעונתו האחרונה במכללות, שותף ארמסטרונג ב-21 משחקים, מתוכם פתח ב-14 והעמיד ממוצעים של 13.9 נקודות, 2.5 אסיסטים ו-2.2 ריבאונדים ב-29.2 דקות למשחק.

בקיץ 2021 חתם ארמסטרונג בהפועל חיפה מהליגה הישראלית בכפוף לקבלת אזרחות ישראלית, הוא שותף במשחקי מוקדמות היורופקאפ אך שוחרר בלי שרשם הופעה בליגה לאחר שלא קיבל אזרחות.

בקיץ 2022 חתם ארמסטרונג במכבי ראשון לציון מהליגה הלאומית לאחר שקיבל אזרחות ישראלית בעונה זו העמיד ממוצעים של 6.7 נק' ו-2.3 אסיסטים והעפיל עם הקבוצה לשלב רבע גמר הפלייאוף בו הודחה.

באוגוסט 2023 חתם באליצור "איתו" אשקלון.

קישורים חיצוניים
----------------

* אריאל שנבל, ‏למרות המלחמה ג׳ארד ארמסטרונג לא עוזב את הפרקט של אליצור אשקלון ובמקביל מגן על ישראל בעולם, בעיתון מקור ראשון, 18 בינואר 2024

הערות שוליים
------------

1. ↑  ג'ארד ארמסטרונג צפוי לשחק בהפועל חיפה, באתר www.israelhayom.co.il
2. ↑  הרכז ג'ארד ארמסטרונג חתם במכבי ראשל"צ, באתר ONE - מספר אחת בספורט, ‏2022-07-26

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'ארד ארמסטרונג"**.
**ג'ושוע "ג'וש" נוויל קרטר** (אנגלית: **Joshua "Josh" Neville Carter**, נולד ב-20 בנובמבר 1986 בדאלאס שבטקסס) הוא כדורסלן אמריקאי המשחק בעמדת הסמול פורוורד בקבוצת אגו רת'ימנו.

קרטר שיחק באוניברסיטת טקסס A&M עד שנת 2009, והוביל את ה-NCAA באחוזים מעבר לקשת השלוש בשנת 2007 עם 50 אחוזים.

החל את הקריירה האירופאית שלו בעונת 2009/2010 בקבוצת אולדנבורג מהבונדסליגה, שהשתתפה באותה עונה ביורוליג. שם שיחק לצד ריקי פולדינג וג'ייסון גארדנר.

בחודש אוגוסט 2010 חתם בקבוצת מכבי אשדוד, בה הגיע לממוצעים של 17.1 נקודות ו-5.2 ריבאונדים למשחק בעונתו הראשונה בקבוצה.

בעונת 2011/2012 העמיד קרטר ממוצעים של 17.1 נקודות כמו בעונתו הראשונה ו-4 ריבאונדים למשחק בעונה הסדירה. בסך הכל קלע קרטר 872 נקודות בשנתיים באשדוד.

לקראת עונת 2012/2013 חתם קרטר בספרטק סנקט פטרסבורג מהליגה המקצוענית הרוסית. לאחר עונה אחת, חתם במונטפסקי סיינה מהסרייה A.

לקראת עונת 2014/2015 חתם בקבוצה הטורקית טורק טלקום מליגת העל הטורקית.

ב-20 ביוני 2016 חתם בדינמו סאסארי מהסרייה A.

ב-2 בינואר 2019 (עונת 2018–2019) חתם במכבי אשדוד עד סוף העונה, ובכך החל את עונתו השלישית במועדון. ב-12 בפברואר רשם את הבכורה המחודשת במועדון, וקלע 16 נקודות בניצחון הביתי על עירוני נס ציונה.

מתחילת עונת 2019–2020 משחק קרטר בקבוצת אגו רת'ימנו מליגה איי 1 אתניקי ביוון.

קישורים חיצוניים
----------------

ויקישיתוף מדיה וקבצים בנושא **ג'וש קרטר** בוויקישיתוף

* פרופיל, באתר Sports-Reference
* פרופיל, באתר eurobasket
* פרופיל, באתר היורוליג

הערות שוליים
------------

1. ↑  מכבי אשדוד החתימה את ג'וש קרטר, nrg 24 באוגוסט 2010
2. ↑  חזר לאשדוד: ג'וש קרטר חתם, ynet 2 בינואר 2019
**דארן קיף דיי** (באנגלית: **Darren Keefe Daye**; נולד ב-30 בנובמבר 1960) הוא שחקן כדורסל עבר אמריקאי ששיחק בליגת ה-NBA, איטליה, צרפת ובישראל. גובהו 2.03 מטרים.

ביוגרפיה
--------

דיי נולד בעיר דה מוין, במדינת איווה, שבארצות הברית. שיחק בתפקידים סמול פורוורד וכקלע. בשנת 1979 השתתף באליפות העולם עד גיל 19 שהתקיימה בסלבדור (ברזיל) וזכה עם ארצות הברית במדליית הזהב. בשבעה משחקים קלע 8.6 נקודות בממוצע למשחק. למד במכללת UCLA בשנים 1979–1983, ובכל שנותיו במכללה שיחק בממוצע 24.6 דקות למשחק וקלע בממוצע למשחק 10.1 נקודות. בשנת 1983 נבחר בסיבוב השלישי בדראפט ה-NBA במקום 57 על ידי וושינגטון בולטס. לאחר שלוש שנים בשורות הבולטס, עבר לשיקגו בולס בה שיחק משחק אחד בלבד ועבר לבוסטון סלטיקס. בסך הכל שיחק 5 שנים בNBA משחקים וב-328 משחקים קלע בממוצע 6.8 נקודות למשחק.

ב-1988 עבר לשחק באיטליה ובסך הכל שיחק באיטליה 6 עונות: 4 עונות בסקבוליני פזארו, ו-2 עונות במונטפסקי סיינה. דיי שיחק לצידם של וולטר מניפיקו, דומיניק זמפוליני, אריו קוסטה ודרווין קוק וזכה עם פזארו באליפות איטליה בעונת 89/90, ובגביע האיטלקי בעונת 91/92. כמו כן הגיע עם הקבוצה פעמיים לגמר גביע קוראץ'. ב-1994 עבר לשחק בישראל. הוא שיחק שנה אחת בהפועל גליל עליון, ועונה לאחר מכן בפו אורטז הצרפתית. בשנת 1996 הצטרף למכבי ראשון לציון ובתום העונה פרש ממשחק. בשתי העונות ששיחק בישראל קלע 556 נקודות.

בנו אוסטין הוא שחקן כדורסל המשחק בשנת 2017 בהפועל ירושלים, ושיחק בעבר בסקבוליני פזארו ובגלאטסראיי.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר פיב"א
* פרופיל, באתר ליגת ה-NBA
* אלי סהר, במטבח של וולטר, באתר הארץ, 14 באפריל 2001
* ערן סלע, דארן דיי - תותחן אב לתותחן. אתר הכדורסל של ערן סלע
* קלעי כל הזמנים. אתר מנהלת ליגת העל בכדורסל

הערות שוליים
------------

1. ↑  FIRST FIBA MEN'S JUNIOR WORLD CHAMPIONSHIP -- 1979, באתר usa basketball
2. ↑  עוד לא אהבתי דיי: סיפורו של אוסטין דיי, בנו של שחקן העבר דארן דיי, יהונתן אליהו באתר וואלה, 25 במרץ 2016
3. ↑  חיזוק מרשים להפועל ירושלים: אוסטין דיי חתם לעונה אחת, באתר ערוץ הספורט
פירוש נוסף ערך זה עוסק בכדורסלן ומאמן כדורסל אמריקאי. אם התכוונתם לגנרל בריטי, ראו דייוויד הנדרסון (גנרל).

**דייוויד מקינלי הנדרסון** (באנגלית: **David McKinley Henderson**; נולד ב-21 ביולי 1964) הוא כדורסלן עבר אמריקאי ומאמן. גובהו 1.96 מטר.

ביוגרפיה
--------

דייוויד הנדרסון נולד בעיר הנדרסון שבצפון קרוליינה, ארצות הברית. לאחר סיום לימודיו התיכוניים החל לשחק במכללת דיוק, בשנים 1983 - 1986. היה קלע מוביל בשנתו הראשונה בקבוצה, לאחר מכן עלה במשך שתי עונות מן הספסל כשחקן השישי, ובעונתו הרביעית השיג בממוצע 14.2 נקודות למשחק ו-4.8 ריבאונדים למשחק, היה קפטן הקבוצה במשותף עם שחקן נוסף בקבוצה, והוביל את הקבוצה לגמר הפיינל פור של אליפות המכללות ה-NCAA. בגמר הפסידה הקבוצה למכללת לואיסוול.

לאחר סיום לימודיו נבחר בסיבוב השלישי בדראפט ה-NBA על ידי הוושינגטון בולטס, במקום ה-58 הכללי, אך לא השיג חוזה בקבוצת NBA. בשנת 1986 עבר לשחק בליגת ה-CBA, למשך עונה אחת ולאחריה חתם בפילדלפיה 76', מה-NBA. הוא שיחק 22 משחקים בלבד בקבוצה, והגיע לממוצע של 5.7 נקודות למשחק. במהלך העונה עבר לשחק בליגת הכדורסל של קנדה. ב-1990 חתם בהפועל תל אביב, ואת העונה הסדירה סיים בממוצע נקודות של 25.7 ו-27.3 בפלייאוף.

ב-1991 שב לליגת ה-CBA, ובעונה שלאחר מכן חזר לשחק בישראל בקבוצת מכבי ראשון לציון, אך שוחרר לאחר שבעה משחקים. לאחר מכן חתם בהפועל חולון למשך שתי עונות. את עונת 1992/93 סיים בממוצע נקודות של 22.6 ובעונת 1993/93 סיים בממוצע של 22.1. בעונת 1995/96 שיחק בגלאטסראיי הטורקית. בעונה הבאה עבר לעונה אחת בעירוני רמת גן. בשנת 1988 שיחק בליגה השווייצרית.

בשנים 1996 - 2000 היה לעוזר המאמן במכללת דיוק, ומשנת 2000 היה למאמן ראשי באוניברסיטת דלאוור. לאחר עונתו השישית בקבוצה הוא פוטר בשל יכולת חלשה שהציגה הקבוצה. משסיים את עבודתו בדלאוור מונה כסקאוט של קבוצת ה-NBA קליבלנד קבאלירס.

חיים פרטיים
-----------

נשוי לקרלה ואב לשניים. מתגורר במידלטאון, דלאוור.

קישורים חיצוניים
----------------

ויקישיתוף מדיה וקבצים בנושא **דייוויד הנדרסון** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA
* קלעי כל הזמנים, באתר מנהלת ליגת העל בכדורסל
* סטטיסטיקה אישית, באתר מנהלת ליגת העל בכדורסל

הערות שוליים
------------

1. ↑  Dave Henderson, באתר basketball-reference.com
2. ↑  אמיר בוגן, לאן נעלמו כוכבי הכדורסל של פעם - דייוויד הנדרסון, באתר ynet‏, 14 ביולי 2005
3. ↑  דייוויד הנדרסון יאמן את מכללת דלאוור, באתר ynet‏, 21 ביולי 2000
4. ↑  אמיר בוגן, סרביה: לוקה פאביצ'ביץ' פוטר מוורסאץ', באתר ynet‏, 18 במאי 2006
5. ↑  אורן יוסיפוביץמשנכנס הדר: "הפודיום" על סיפתח האימון של רמי הדר בחולון 1994, באתר וואלה, 2 בנובמבר 2016
6. ↑  קווין טרסוליני, Scouts honor: Ex-Hen coach Henderson thrives with Cavs, באתר delawareonline‏, 28 בפברואר 2017

| שחקן העונה של ליגת העל בכדורסל |
| --- |
| 

|  |
| --- |
| 1990: ליף • 1991: הנדרסון • 1992: דאוסון • 1993: ת'רדקיל • 1994: קולמן • 1995: גרווין • 1996: קנדי • 1997: שטיינהאור • 1998: קטש • 1999: צ'ורצ'יץ' • 2000: מקדונלד • 2001: האפמן • 2002: טפירו • 2003: מינלנד • 2004: פארקר • 2005: יאסיקביצ'יוס • 2006: באוורס • 2007: ניילון • 2008: טאקר • 2009: פרקינס • 2010: כדיר • 2011: מקל • 2012: אליהו • 2013: מקל • 2014: סמית' • 2015: אליהו • 2016: מונרו • 2017: דיברתולומיאו • 2018: הנרי • 2019: וולדן • 2020: אבדיה • 2021: פראת'ר • 2022: אונואקו • 2023: הנקינס |

 |
**אופיר פרחי** (נולד ב-30 במאי 1986) הוא כדורסלן עבר ישראלי ששיחק בעמדת הרכז וכיום משמש כמאמנה של הפועל חבל מודיעין מהליגה הארצית

קריירה
------

פרחי גדל בקבוצת הנוער של מכבי ראשון לציון, וב-2004 הועלה לקבוצת הבוגרים. בעונת 2004/2005 הגיע עם קבוצתו עד לשלב חצי גמר גביע המדינה, במדיה קלע בממוצע 2.2 נקודות למשחק, עם 58 אחוזים מקו העונשין. 

פרחי, שיחק בנבחרת האולימפית ושחקן נבחרת הנוער בשנת 2004. שחקן נבחרת העתודה בשנים 2005–2006. כבר בעונתו השנייה בבוגרים קיבל אצל גיא גודס לא מעט הזדמנויות ולא פעם גם הצדיק אותן, בעיקר בכל הקשור למשחק הגנה וזריקת שלשות.

בעונת 2006/2007 שיחק בליגה הלאומית במדי הפועל יקנעם/מגידו עם ממוצע של 10.7 נקודות, 3.4 אס' למשחק

פרחי חזר לראשון לציון לפני עונת 2007/2008, בה שיחק שנתיים עם ממוצע של 3.2 נקודות בראשונה ו-2.8 בשנייה.

לקראת עונת 2009/2010, חתם פרחי במכבי אשדוד מהלאומית, במטרה להוביל אותה לליגת העל. שנה לאחר מכן, הצטרף לקבוצת מכבי באר יעקב.

ב-31 ביולי 2011 חתם פרחי בקבוצת הפועל גלבוע גליל מליגת העל, איתה זכה באליפות הליגה הבלקנית. ובתאריך 10 ביולי 2012, חתם בקבוצת הפועל חולון. ובחודש דצמבר עבר לאליצור יבנה. בתחילת עונת 2013/14 חתם באגודת ספורט רמת השרון. בספטמבר 2014 עבר למכבי רחובות.

בתחילת עונת 2018/2019 חתם בקבוצת מכבי שדרות מליגה ארצית דרום.

ב-2019 הצטרף פרחי לאליצור נחל שורק גם היא מהליגה הארצית.

ב-2020 פרש מכדורסל ומונה לתפקיד עוזר המאמן במכבי עירוני רחובות מהליגה הארצית וסייע לה להעפיל לליגה הלאומית.

ביוני 2022 מונה למאמנה של נחל שורק, בעונת הבכורה על הקווים הוביל פרחי את הקבוצה למקום ה-7 ולרבע גמר הפלייאוף לראשונה בהיסטוריה של הקבוצה, אך בשלב זה הודחה הקבוצה לאחר הפסד להפועל כפר קאסם.

ביוני 2023 מונה למאמנה של הפועל חבל מודיעין.

קישורים חיצוניים
----------------

* חוזרים לשתף פעולה: אופיר פרחי חתם בבאר יעקב
* אופיר פרחי: "החתימה בגלבוע/גליל - הגשמת חלום" באתר וואלה ספורט
* אופיר פרחי חתם בהפועל חולון

הערות שוליים
------------

1. ↑  ליגה ארצית: וזה ממשיך... כתבה באתר "ספסל"
בניין חברת קרסון, פירי וסקוט בתכנון לואיס סאליבן
**אסכולת שיקגו** היא סגנון אדריכלי שהיה נפוץ בעיר שיקגו עם תחילת המאה ה-20 שהושפע מבית הספר לאדריכלות בעיר. הסגנון היה ניכר בגורדי שחקים שנבנו בעיר שהיו גורדי השחקים הראשונים בעולם והגבוהים ביותר בעולם עד תקופה זו. לסגנון אדריכלי זה הייתה השפעה רבה על התפתחות האדריכלות בארצות הברית וכן על האדריכלות המודרנית שהתפתחה באירופה ובשאר העולם.

מאפייני הסגנון
--------------

עיקר התפתחות הסגנון החלה בזכות התפתחויות טכנולוגיות של אותה תקופה ובעיקר השימוש בפלדה לבניין. ניתן לומר כי אדריכלות זו התפתחה בעיקר בזכות ההתפתחות העצומה של תעשיית הפלדה בארצות הברית בשיא המהפכה התעשייתית. הבניינים נבנו על בסיס שלד פלדה ומילויו בלבנים, לרוב מסוג טרה קוטה. השימוש בשלד פלדה איפשר ליצור חלונות גדולים בחזית. בדומה לתנועה המודרניסטית באירופה, דגלה גם אסכולת שיקגו בביטול העיטוריות באדריכלות. לעומת האדריכלות המודרנית באירופה, אדריכלי אסכולת שיקגו לא ביטלו את העיטוריות לחלוטין אלא רק עידנו אותה מעט והמשיכו, אם כי במידה מועטה, את הסגנון הנאו-קלאסי שרווח בארצות הברית של המאה ה-19.

הבניינים של אסכולת שיקגו שאבו השראה מהאדריכלות הקלאסית שהשתמשה בסדרים קלאסיים שהגדירו בין השאר את חלוקת חזית המבנה לשכבות, או לפחות את חלוקת השכבות של כל סוג של עמוד. דבר זה בא לידי ביטוי בקומת הקרקע (ששימשה לרוב לחנויות) כבסיס העמוד, קומות האמצע שהדגישו את הקווים האנכיים כמו החריצים בעמודים הקלאסיים והקומות העליונות שייצגו את כותרת העמוד. רוב הבניינים גם הסתיימו בקרניז ססגוני בדומה לקרניז שהופיע מעל הארכיטרב הקלאסי. אופי העיטורים, אפילו שהיו פשטניים ומינימליסטיים באופן יחסי, הזכיר את סגנון העיטורים הקלאסי.

"חלון שיקגו" הוא פרט פיתוח של אסכולת שיקגו. זהו חלון המחולק ל-3 חלקים כאשר החלק המרכזי הוא פאנל זכוכית גדול יותר. מאפיין חשוב בסוג זה של חלונות הוא הגריד הסדור שעל פיהם הם מסודרים התואם את גאומטריית החזית כולה.

מבנים ידועים בשיקגו בסגנון זה
-----------------------------

* בניין לייטר הראשון - 1879
* בניין מונטאוק - 1882–1883
* בניין ביטוח הבית - 1885
* בניין רוקרי - 1886
* בניין אודיטוריום - 1889
* בניין לייטר השני - 1891
* בניין לודינגטון - 1891–1892
* בניין מונדנוק - 1891–1893
* בניין רילאיינס - 1890–1895
* בניין מארקט (שיקגו) - 1895
* בניין פישר - 1895–1896
* בנייני גייג' גרופ - 1898
* מרכז סאליבן - 1899
* בניין הייוורת' - 1904
* בניין שיקגו - 1904–1905
* בניין ברוקס - 1910

אדריכלים בולטים
---------------

* לואיס סאליבן
* דנקמר אדלר
* דניאל ברנהם
* ויליאם הולאבירד
* ויליאם לה ברון ג'ני
* מרטין רוש
* ג'ון רוט

האדריכל פרנק לויד רייט צמח מתוך אסכולה זו אך עד מהרה פיתח את סגנונו האישי הנבדל ממנה.

ראו גם
------

* אדריכלות בארצות הברית
* אדריכלות מודרנית

לקריאה נוספת
------------

* Condit, Carl W. **The Chicago School of Architecture: A History of Commercial and Public Building in the Chicago Area, 1875–1925**, University of Chicago Press; Revised ed. 1998. מסת"ב 978-0226114552
* Leslie, Thomas, **Chicago Skyscrapers, 1871–1934**, University of Illinois Press, 2013. מסת"ב  978-0252037542

קישורים חיצוניים
----------------

ויקישיתוף מדיה וקבצים בנושא **אסכולת שיקגו** בוויקישיתוף
* אסכולת שיקגו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285523405171
* BnF: cb12070909g (data)
* GND: 4147660-8
* LCCN: sh85023255
* SUDOC: 028987659

 |
**אסטל לפבור** (בצרפתית: **Estelle Lefébure**; נולדה ב-11 במאי 1966) היא דוגמנית צרפתייה.

ביוגרפיה
--------

לפבור נולדה ברואן, היא החלה לדגמן בהיותה בת 19 וזכתה לפרסום במדינתה כשהובילה את הקמפיין לחברת האופנה "Guess", ולאחר מכן הופיעה בפרסומים של מספר חברות וביניהן כריסטיאן דיור ורבלון, היא הופיעה מספר פעמים בגיליון בגדי הים של ספורטס אילוסטרייטד, היא הייתה מספר פעמים על שער מגזין ווג האמריקאי ומגזין אל האמריקאי. היא הופיעה מספר פעמים בגיליון בגדי הים של ספורטס אילוסטרייטד, ב-1999 נבחרה על ידי מגזין פיפל כאחת מ-"50 האנשים היפים ביותר".

ב-1994 הופיעה בתפקיד עצמה בסרט הקומדיה הצרפתית "Grosse Fatigue", ב-2001 הופיעה בקומדיה "Absolument fabuleux" גם בתפקיד עצמה כדוגמנית של ז'אן-פול גוטייה.

ב-2003 הנחתה את תחרות מיס אירופה.

ב-2012 התמודדה בגרסה הצרפתית של "רוקדים עם כוכבים".

היא הייתה נשואה פעמים ולה שלושה ילדים.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אסטל לפבור** |
| ויקישיתוף תמונות ומדיה בוויקישיתוף: **אסטל לפבור** |

* אסטל לפבור, ברשת החברתית אקס (טוויטר)
* אסטל לפבור, ברשת החברתית אינסטגרם
* אסטל לפבור, במסד הנתונים הקולנועיים IMDb (באנגלית)
* אסטל לפבור, באתר AllMovie (באנגלית)
* אסטל לפבור, במסד הנתונים הקולנועיים KinoPoisk (ברוסית)
* אסטל לפבור, באתר MusicBrainz (באנגלית)
* אסטל לפבור, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13185319v (data)
* ISNI: 0000 0003 7194 3279
* LCCN: n2009001499
* MusicBrainz: 61d6aab2-8910-47a3-a6b9-f05c5e93805d
* NKC: xx0235668
* VIAF: 17363399
* WorldCat: lccn-n2009001499

 |
הרב **מיכאל יעקב ישראל** (תק"נ - י' באייר ה'תרט"ז; 1790–1856) היה רב ברודוס ובירושלים.

ביוגרפיה
--------

נולד ברודוס בסביבות שנת תק"נ (1790) לאביו הרב חיים יהודה ישראל שהיה רב העיר. בצעירותו למד אצל הרב אברהם הלוי רב העיר, ושימש כשוחט וכשליח ציבור.

בשנת תקפ"א (1821), לאחר עליית אביו לירושלים ובהיותו בן 31, החל לשמש כרב הראשי של רודוס.

בפרשת עלילת הדם ברודוס (1840) היה הרב בין הנחקרים בפרשה על ידי מושל האי והקונסולים האירופאיים. בניסיון לשכנעו "להתוודות" ברצח הוא עונה ונתלה, יחד עם דוד מזרחי, מנכבדי הקהילה, על ווים בתקרה בנוכחות הקונסולים האירופיים. מזרחי איבד את הכרתו לאחר שש שעות, בעוד שהרב הוחזק שם במשך יומיים עד שסבל מדימום. למרות העינויים שעברו, לא הרב ולא מזרחי הודו ברצח והם שוחררו לאחר כמה ימים.

תקופה מסוימת שהה במצרים לשם טיפול בירושת אחי זקנו, רבי ידידיה שלמה ישראל, אב בית הדין באלכסנדריה.

בשנת תרי"ג עלה ארצה והתיישב בירושלים. תחתיו הוא מינה את שני גיסיו לרבני העיר. כשנה לאחר עלייתו ארצה נפטר הראשון לציון הרב יצחק קוב'ו ורצו רבני העיר למנותו לתפקיד תחתיו. הרב ישראל דחה את ההצעה בשל העובדה שהרב חיים נסים אבולעפיה, אז הרב בטבריה, היה מבוגר ממנו. לבסוף מונה לתפקיד אב בית הדין בירושלים, ובבית דינו ישבו הרבנים אליעזר אשכנזי (לימים הראשון לציון), אהרן עזריאל ומשה פארדו.

הרב ישראל נפטר בירושלים, ביום י' אייר תרט"ז (1856) ונקבר בבית הקברות הר הזיתים. ספדו לו בירושלים, ברודוס ובאיזמיר.

### חיבוריו

* **שנות ימין** – דרושים, שני חלקים

* **יד ימין** – שו"ת. צורף לפרויקט השו"ת

### ילדיו

* הרב **רחמים חיים יהודה ישראל** – רב העיר רודוס בין השנים תרמ"ה – תרנ"א

* הרב **ידידיה יוסף ישראל** (נפטר ב-15 בספטמבר 1918) קבור בבית הקברות היהודי ברודוס.

* **ציפורה ריינה** נישא לרב **רפאל יצחק ישראל** – רב העיר רודוס ואב בית דין הספרדי בירושלים.

לקריאה נוספת
------------

* שמעון מרכוס, **תולדות הרבנים למשפחת ישראל מרודוס**, הוצאת ראובן מס, ירושלים תרצ"ה.

קישורים חיצוניים
----------------

* משה דוד גאון, "מיכאל יעקב ישראל", **יהודי המזרח בארץ ישראל** ח"ב, ירושלים, תרצ"ח, עמ' 296, באתר היברובוקס
* מיכאל יעקב ישראל, באתר "החכם היומי"
|  |
| --- |
| 
**עיינו גם בפורטל**

**פורטל חוק ומשפט** הוא שער לתחום המשפטים בוויקיפדיה. הפורטל מציג מושגי יסוד ומונחים בתחום, וסוקר מספר נושאים בהם ענפי המשפט, שיטות המשפט, חוקים, פסקי דין ועוד.
 |

**חוקתנות עממית** (Popular-Constitutionalism) היא גישה בתאוריה החוקתית, שטענותיה העיקריות הן:

* פרשנות חוקתית שיפוטית המתעלמת מעמדת הציבור באותה עת, פוגעת בבסיס העיקרון הדמוקרטי.
* בהתבסס על עקרון חכמת ההמונים, פרשנות חוקתית שתתבסס על עמדת הציבור מגבירה את הסיכויי לקבלת החלטה נכונה.
* עדיפה קבלת החלטות חוקתיות על ידי התחשבות בעמדת הציבור, גם במחיר של החלטות שגויות, על פני עמדה המקדמת קבלת החלטות, נכונות ככל שיהיו, באופן המנוגד לרצון הציבור.

לפי גישת החוקתנות העממית מאחר שהלגיטימיות של השלטון מותנית בכך שהוא מבטא את רצון העם, על פרשנות החוקה, שעומדת בראש פירמידת הנורמות, חייבת להתחשב ברצון העם. עם זאת, גם לפי גישה זו בית המשפט צריך ורשאי לפרש את החוקה במנותק מעמדת הציבור בבואו להגן על זכויות המיעוט.

בארצות הברית פועלת תנועת "החוקתנות העממית", שחרתה עקרונות אלו על דגלה.

יצירת התאוריה
-------------

בשנת 2001 פרסם לארי קרמר, דיקן בית הספר למשפטים של אוניברסיטת סטנפורד, את גישתו לפיה כוונת מנסחי החוקה האמריקאית הייתה שזו תפורש בידי העם עצמו באמצעות הצבעה או חבר מושבעים. כיום דוגלת בגישה זו תנועת "החוקתנות העממית", בה חברים שמרנים לצד ליברלים.

בישראל, פרופ' גדעון ספיר הידוע כמתנגד לאקטביזם השיפוטי, ותלמידו ד"ר שאול שארף אשר משמש כמרצה למשפט חוקתי במרכז האקדמי פרס וכעמית בכיר במכון בגין למשפט וציונות בירושלים - נמנים עם מובילי גישת החוקתנות העממית.

יישום הגישה
-----------

יישום גישת חוקתנות עממית באופן מלא, מעביר את ההכרעה בשאלת הפרשנות לידי העם, באמצעות משאל עם או באמצעות נציגי העם בפרלמנט.

יישום מתון של גישת החוקתנות העממית מותיר את ההכרעה בידי בית המשפט העליון, אך מטיל עליו להביא בחשבון כשיקול מרכזי את עמדת הציבור כפי שהיא מבוטאת באמצעות משאל עם או באמצעות נציגי העם בפרלמנט.

כיום, עקב הטכנולוגיה שמאפשרת ביתר קלות ביצוע משאלי עם תוך שימוש באמצעים טכנולוגיים, גוברות הקריאות בקרב תומכי החוקתנות העממית, לקיים משאל עם בשאלת פרשנות חוקתית, במיוחד כשזו עוסקת בנושא הנתון במחלוקת פוליטית.

לקריאה נוספת
------------

* Larry D. Kramer, **The People Themselves: Popular Constitutionalism and Judicial Review**, Oxford University Press, 2005

קישורים חיצוניים
----------------

* שאול שארף, חוקתנות עממית – רצון העם קובע (23.1.2015).

* Barry Friedman, Mediated Popular Constitutionalism, Michigan Law Review, 2003
* Robert C. Post, Reva B. Siegel, Popular Constitutionalism, Departmentalism, and Judicial Supremacy, California Law Review, 2004
* Jeffrey Rosen Popular Constitutionalism, New York Times, December 12, 2004
* Helen J. Knowles, Julianne Toia, Defining 'Popular Constitutionalism: The Kramer versus Kramer Problem, Southern University Law Review, 2014

הערות שוליים
------------

1. ↑  (Larry D. Kramer, The Supreme Court, 2000 Term – Foreword: We the Court, 115 Harv. L. Rev. 4 (2001.
2. ↑  גדעון ספיר ושאול שארף חוקתנות עממית, מחקרי משפט ל 161, התשע"ה.
3. ↑  שאול שארף, דמוקרטיה היברידית: טכנולוגיה אינטרנטית בשירות הדמוקרטיה, **מעשי משפט** יב, 307 ‏(2021)
**פרשת חטיפתו של אומרו דיקו** הייתה ניסיון כושל לחטוף את השר הניגרי אומרו דיקו (Umaru Dikko) בלונדון ב-1984, במטרה להביאו לניגריה בדואר דיפלומטי. בפרשה היו מעורבים שלושה ישראלים, שנשכרו על ידי שירותי הביון של ניגריה.

רקע
---

אומרו דיקו היה שר התחבורה הניגרי בממשלתו של גיסו, שהו שאגארי. עם ההפיכה בניגריה ב-1983 בראשותו של הגנרל מוחמדו בוהרי, נמלט דיקו לגלות בלונדון, שם הפך למבקר קולני של השלטון החדש. שלטונות ניגריה, שטענו כי דיקו היה מעורב במעשי שחיתות, החליטו להחזירו לניגריה בכוח, ושכרו לשם כך את שירותיהם של שלושה ישראלים.

החטיפה
------

קודם לחטיפה הגיע ללונדון מטוס בואינג 707 של ניגריה איירוייז כשהוא ריק מנוסעים, במטרה לשנע דואר דיפלומטי לניגריה.

ב-4 ביולי 1984, במהלך טיול רגלי, נחטף דיקו לתוך רכב מסחרי, נהוג על ידי ניגרי ושמו מוחמד יוסופו. מלבדו נכחו בחטיפה שלושה ישראלים: אלכס ברק, שארגן את החטיפה, ד"ר אריה שפירא, רופא הצוות, ופליקס אביטל, לשעבר אבוטבול (אביו של אסי אבוטבול). החוטפים התנפלו על דיקו, סיממו אותו והכניסוהו לארגז שהיה מיועד למשלוח בדואר הדיפלומטי.

מזכירתו האנגלייה של דיקו מיהרה לדווח לסקוטלנד יארד, שפתח בחקירה. לפקידים שבדקו את המשלוח לא הוצגו המסמכים הרלוונטיים לדואר דיפלומטי, הארגז נפתח ודיקו נמצא בו כפות ומסומם, עם אמצעים להבטחת המשך נשימתו. הוא הועבר לבית חולים ונמצא בריא. המטוס הניגרי קורקע עד לגמר החקירה. בתגובה הורו שלטונות התעופה הניגריים למטוס של חברת התעופה הבריטית בריטיש קלדוניאן לחזור על עקבותיו לאחר שכבר המריא משדה התעופה של לאגוס. המטוס שוחרר רק לאחר שחרור המטוס הניגרי.

סוף דבר
-------

שלושת הישראלים הועמדו לדין. ברק נידון ל-14 שנות מאסר ושני האחרים לעשר שנים. שלושתם ריצו מספר שנים מעונשם, ואז שוחררו וגורשו לישראל. פליקס אבוטבול, שישב בכלא הבריטי עד לשחרורו ב-1993, נרצח בשנת 2002 על רקע פלילי. אלכס ברק נפל קורבן להתנקשות, שבה נפצע קשה. דיקו חי בגלות עוד כעשר שנים, וב-1995 חזר לניגריה וייסד מפלגה חדשה.

הפרשה גרמה למשבר חמור ביחסי בריטניה-ניגריה. בריטניה אף הודיעה על גירושם מבריטניה של שני בכירים ניגריים. ישראל הכחישה כל קשר לפרשה, למרות ניסיונות מצד אמצעי תקשורת בריטיים לייחס את החטיפה ל"מוסד".

ראו גם
------

* פרשת האיש במזוודה

קישורים חיצוניים
----------------

* Mr. Umaru Dikko - Abduction - דיון בפרשה בבית הנבחרים הבריטי
* Max Siollun, The Mossad Affair: The Kidnap Of Umaru Dikko, Nigerians In America, 20 בינואר 2008

הערות שוליים
------------

1. ↑  העבריין פליקס אבוטבול נרצח אמש בפראג, באתר וואלה!, 11 באוגוסט 2002
2. ↑  תל אביב: ניסיון חיסול נוסף בעולם הפשע המאורגן, באתר וואלה!, 14 ביולי 2003